Drie sterf na trok en bus botsArgieffoto Drie mense is dood en 20 beseer nadat ŉ bus en ŉ vragmotor op die R61 tussen Queenstown en Cofimvaba in die Oos-Kaap gebots het. Tshepo Machaea, woordvoerder van Arrive Alive in de Oos-Kaap, sê talle mense moes met meganiese toerusting uit die wrak van die bus verwyder word. Machaea sê een persoon is kritiek beseer en is per helikopter na ŉ hospitaal in Oos-Londen vervoer. Machaea sê die busbestuurder, een van die oorledenes, het beheer verloor oor die bus in ŉ poging om die botsing met die vragmotor te probeer vermy.